Fēlikss Vrēdens
Fēlikss Eduards Vrēdens (vācu: Felix Eduard Wreden, krievu: Феликс Романович Вреден, dzimis 1841. gada 30. decembrī, miris 1878. gada 13. novembrī) bija vācbaltiešu izcelsmes ķīmiķis, Sanktpēterburgas Valsts universitātes profesors. Ekonomista Edmunda Vrēdena brālis. Beidzis Larinas ģimnāziju Sanktpēterburgā. 1863. gadā pabeidza Sanktpēterburgas fizikas-matemātikas fakultāti. No 1873. gada - ķīmijas docents Varšavas universitātē. No 1876. gada strādāja Kalnu institūtā Sanktpēterburgā. Pētījis Donbasa un Urālu ogļu, kā arī Kaspijas nafta īpašības. Pētīja aromātiskos ogļūdeņražus, 1876. gadā sintezēja dekalīnu.